CELEX: 32005R1845
Language: hu
Date: 2005-11-11 00:00:00
Title: A Bizottság 1845/2005/EK rendelete (2005. november 11.) a cseh intervenciós hivatal birtokában lévő kukoricának a közösségi piacon történő viszonteladására vonatkozó folyamatos pályázati felhívás megnyitásáról

12.11.2005   
            
            
               HU
            
            
               Az Európai Unió Hivatalos Lapja
            
            
               L 296/3
            
         
      A BIZOTTSÁG 1845/2005/EK RENDELETE
   
   (2005. november 11.)
   a cseh intervenciós hivatal birtokában lévő kukoricának a közösségi piacon történő viszonteladására vonatkozó folyamatos pályázati felhívás megnyitásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 6. cikkére,
   mivel:
   
               (1)
            
            
               Az intervenciós hivatalok birtokában lévő gabonafélék értékesítési eljárásának és feltételeinek megállapításáról szóló, 1993. július 28-i 2131/93/EGK bizottsági rendelet (2) egyebek mellett előírja, hogy az intervenciós hivatal birtokában lévő gabonaféléket pályázati eljárás útján kell értékesíteni, a piac megzavarásának megelőzésére alkalmas árfeltételek mellett.
            
         
               (2)
            
            
               Az Ibériai félszigeten tapasztalt időjárási viszontagságok miatt a közösségi piacon viszonylag magas a kukorica ára, emiatt az állattenyésztők és a takarmányipar számára nehéz a készleteket versenyképes áron feltölteni.
            
         
               (3)
            
            
               A Cseh Köztársaságnak kukoricából jelentős intervenciós készletei vannak, amelyeket célszerű felhasználni.
            
         
               (4)
            
            
               Ezért indokolt a gabonafélék belső piacán hozzáférhetővé tenni a cseh intervenciós hivatal birtokában lévő kukoricakészleteket.
            
         
               (5)
            
            
               A közösségi piac helyzetének figyelembe vétele érdekében helyénvaló a pályázati eljárást a Bizottság irányítása alá vonni. Ezenkívül a minimális eladási árat kínáló ajánlatok együtthatókkal történő súlyozásáról is rendelkezni kell.
            
         
               (6)
            
            
               Fontos továbbá, hogy a közleményben, amelyet a cseh intervenciós hivatal eljuttat a Bizottsághoz, az ajánlattevők névtelenek maradjanak.
            
         
               (7)
            
            
               Az irányítás korszerűsítése céljából a Bizottság által kért információt elektronikus úton kell megküldeni.
            
         
               (8)
            
            
               Az ebben a rendeletben foglalt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A cseh intervenciós hivatal folyamatos pályázati felhívás útján a birtokában lévő kukoricából 31 185 tonnát értékesít a Közösség belső piacán.
   2. cikk
   Az 1. cikkben említett értékesítés a 2131/93/EGK rendelet hatálya alá tartozik.
   Azonban az említett rendelettől eltérően:
   
               a)
            
            
               az ajánlatot mindig azon tétel tényleges minőségére tekintettel kell elkészíteni, amelyre az ajánlat vonatkozik;
            
         
               b)
            
            
               a minimális eladási árat olyan összegben kell megállapítani, amely nem zavarja meg a gabonafélék piacát; ez mindenesetre nem lehet kevesebb a havi kiegészítést tartalmazó, adott hónapra érvényes intervenciós árnál.
            
         3. cikk
   A 2131/93/EGK rendelet 13. cikkének (4) bekezdésétől eltérően az ajánlattételhez megkövetelt biztosíték tonnánként 10 euró.
   4. cikk
   (1)   Az első részleges pályázati felhívásra tett ajánlatok benyújtásának határideje 2005. november 23-án 15 órakor jár le (brüsszeli idő szerint).
   Az ezután következő részleges pályázati felhívásokra tett ajánlatok benyújtásának határideje szerdánként 15 órakor jár le (brüsszeli idő szerint), kivéve 2005. december 28-án, 2006. április 12-án és 2006. május 24-én, mivel ezeken a heteken nincs pályázati eljárás.
   Az utolsó részleges pályázati felhívásra tett ajánlatok benyújtásának határideje 2006. június 28-án 15 órakor jár le (brüsszeli idő szerint).
   (2)   Az ajánlatokat a cseh intervenciós hivatalnál kell benyújtani, a következő címen:
   
               Statní zemědělský intervenční fond
            
         
               Odbor Rostlinných Komodit
            
         
               Ve Smečkách 33
            
         
               CZ-110 00 Praha 1
            
         
               Telefon: (420) 871 667/403
            
         
               Fax: (420) 296 806 404.
            
         5. cikk
   A cseh intervenciós hivatal legkésőbb két órával az ajánlatok benyújtásának határideje után a Bizottság elé tárja a beérkezett ajánlatokat. Ezt elektronikus úton kell megtenni, a mellékletben szereplő minta szerint.
   6. cikk
   Az 1784/2003/EK rendelet 25. cikkének (2) bekezdésében említett eljárással összhangban a Bizottság meghatározza a minimális eladási árat, vagy úgy dönt, hogy a beérkezett ajánlatokról nem intézkedik. Abban az esetben, ha több ajánlat vonatkozik egyazon tételre, és összesen annál nagyobb mennyiségre, mint ami rendelkezésre áll, az árat tételenként is meg lehet határozni.
   A minimális árat kínáló ajánlatoknál az áron kívül még együtthatókat is meg lehet határozni a mennyiségek odaítélésének súlyozására.
   7. cikk
   E rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. november 11-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 270., 2003.10.21., 78. o. Az 1154/2005/EK rendelettel (HL L 187., 2005.7.19., 11. o.) módosított rendelet.
   
      (2)  HL L 191., 1993.7.31., 76. o. A legutóbb a 749/2005/EK rendelettel (HL L 126., 2005.5.19., 10. o.) módosított rendelet.
   
      MELLÉKLET
      Folyamatos pályázati felhívás a cseh intervenciós hivatal birtokában lévő 31 185 tonna kukorica viszonteladására
      Formanyomtatvány (1)
      
      (1845/2005/EK rendelet)
      
                  1
               
               
                  2
               
               
                  3
               
               
                  4
               
            
                  Az ajánlattevők számozása
               
               
                  Tételszám
               
               
                  Mennyiség
                  (t)
               
               
                  Kínált összeg
                  (euró/t)
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  stb.
               
               
                   
               
               
                   
               
               
                   
               
            
         (1)  A Mezőgazdasági és Vidékfeljesztési Főigazgatósághoz (DG AGRI) (D2) kell eljuttatni.